Three Violent People

***Three Violent People*** (títol orichinal en anglés, en aragonés ***Tres personas violentas***, estrenada en Aragón con o títol de ***La ley de los fuertes***, en aragonés ***A lei d'os fuertes***) ye una cinta de cine estausunidense de cine de western dramatico estrenada l'anyo 1957, dirichida por Rudolph Maté seguntes un guión adaptau por James Edward Grant (basau en una historia de Leonard Praskins y Barney Slater), con una banda sonora orichinal de Walter Scharf, una dirección de fotografía de Loyal Griggs, una producción cinematografica de Hugh Brown ta la productora cinematografica Paramount Pictures y un elenco d'actors formau por Charlton Heston, Anne Baxter, Gilbert Roland, Tom Tryon, Forrest Tucker, Bruce Bennett, Elaine Stritch, Barton MacLane, Peter Hansen, John Harmon, Ross Bagdasarian, Bobby Blake, Jameel Farah, Leo Castillo, Don Devlin, Raymond Greenleaf, Roy Engel y Argentina Brunetti, entre d'atros.

En rematar a Guerra Civil d'os Estaus Unius, o capitán de l'exercito d'os Estaus Confederaus d'America Colt Saunders torna enta casa suya en Texas, y se troba con a corrupción y las exaccions feitas por os oportunistas plegaus dende lo norte. Especialment tien problemas con o comisionau Harrison y lo suyo aduyant Cable. Cuan plega una dilichencia y i baixa una polida mesacha, clamada Lorna Hunter, a qui un yanqui oportunista ofén, Colt la refirma, sin saber que ye una antiga prostituta de Saint Louis (Missouri). Como en a baralla han deixau inconscient a Colt, Lorna li roba los diners que leva, 900 dólars, pero los li torna malas que la suya antiga madame, Ruby LaSalle, li di que se tracta d'un cabalero ranchero, conseguindo asinas deixar enarcau a Colt y enamorar-lo, dica que fan a suya voda. Pero cuan plegan en o rancho ya casaus, troban que los yanquis son robando ilegalment os caballos con l'obchectivo de impedir-le pagar os abusivos impuestos y confiscar-li lo rancho. Tamién i ye Cinch Saunders, curro d'un brazo y chirmán de Colt, que reclama una part d'o rancho. Un d'os aduyants de Harrison reconoix a Lorna d'os tiempos en que yera en Saint Louis, y Harrison lo convence ta que con ixo provoque a Colt ta asinas poder matar-lo con apariencia de legalidat, pero Lorna reconoix que ye asinas y fa fracasar o plan. Con tot y con ixo, Colt diz a Lorna que la fa fuera, con desiria. Cinch veye una oportunidat y aproveita ta robar una manada de caballos que Colt teneba amagaus ta pagar os impuestos con éls y preba de seducir a Lorna, que finament accepta marchar con él. Colt los troba y fa fuera a Cinch, obligando a Lorna a tornar enta lo rancho en saber que ye embarazada, ufrindo-le lo valor d'a manada si remanie en o rancho y i deixa a lo nino. Pero cuan naixe lo nino, Lorna no quiere acceptar os diners, a la vegada que Harrison convence a Cinch ta que sía lo suyo aliau, encara que d'amagau tamién ha planeyau matar-lo a él, a Lorna y a toz.

A cinta s'ambienta en a segunda metat d'os anyos 1860 en Texas; y las suyas escenas se filmoron en Apache Junction, Phoenix, Superior, Tucson y atros puestos d'Arizona, incluyindo-ie lo disierto de Sonora y la Selva Nacional Tonto, amás d'en os Paramount Studios en Los Angeles (California) y los Cudia City Studios en Phoenix (Arizona).

## Elenco

## Se veiga tamién
* Cine en 1957.
* Cintas de 1957.

## Referencias

## Vinclos externos
*  ''Three Violent People'' en Internet Movie Database.